Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 170

2. Általános követelmények Az ingatlankezelõ a feladatai megoldásához szükséges mértékben rendelkezzen a tulajdonosok, bérlõk, használók irányában a kapcsolatteremtéshez nélkülözhetetlen kommunikációs készséggel, és legyen jártas az üzleti tevékenységben, az üzleti tárgyalásokban. Az ingatlankezelõ rendelkezzen az alábbi ismeretekkel: 2.1. Mûszaki ismeretek — Ismerje a szakképesítéshez kapcsolódó fogalmakat, az építési módokat. — Ismerje az épületszerkezeteket és azok ismétlõdõ hibajelenségeit, a garancia, a szavatosság, a kötelezõ alkalmassági idõ érvényesítésének lehetõségeit. — Ismerje az építésügyi elõírásokat. 2.2. Jogi ismeretek — Ismerje a szakképesítéshez kapcsolódó fogalmakat és intézményeket, ezek összefüggéseit. — Ismerje a munkájához szükséges — a tulajdonjoggal, a bérlettel, az adózással, a munkajoggal, a társadalombiztosítással összefüggõ — elõírásokat. 2.3. Gazdasági ismeretek — Ismerje a gazdaság, a piacgazdaság általános fogalmait, összefüggéseit és folyamatát, a vállalkozás alapfogalmait, funkcióit és az alapvetõ pénzügyi, számviteli, társadalombiztosítási és adózási ismereteket. — Ismerje az ingatlanok üzemeltetésének, karbantartásának, felújításának rendszerét, a tevékenység költségvonzatát. — Ismerje a lakás és nem lakás céljára szolgáló épületek közüzemi ellátásának (villany, gáz, víz-csatornaszolgáltatás) rendszerét. 2.4. Nyilvántartásokhoz kapcsolódó ismeretek — Ismerje és alkalmazza a tevékenységhez szükséges nyilvántartásokat. — Rendelkezzen számítógépes adatkezelési ismeretekkel. — Tájékozott legyen az információgyûjtés és -kiértékelés formáiról. 2.5. Piaci ismeretek — Rendelkezzen a tevékenységi körébe tartozó piaci ismeretekkel, információkkal. — Ismerje az ingatlanok hasznosításával összefüggésben a lakások, helyiségek vételárának, lakbérének, helyiségbérének alakulását. — Ismerje az építõipari munkák versenyeztetésére, a munkák elvégzésére vonatkozó megbízás rendszerét, szabályait.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes